João Damasceno da Silva Póvoas

João Damasceno da Silva Póvoas (Porto, 1780ko urriaren 26a – Luanda, 1826ko otsailaren 21a) portugaldar elizgizon frantziskotarra izan zen, 1814tik hil zen arte Angola eta Kongoko apezpikua izan zena.

 Bizitza 
João Damasceno da Silva Póvoas Porton jaio zen. 1803ko azaroaren 13an diakono-ordenatzioa jaso zuen eta urte bereko azaroaren 20an apaiz-ordenazioa.

1814ko uztailaren 1ean Joanes printze erregeordeak Angola eta Kongoko apezpiku izendatu zuen, eta urte bereko abenduaren 19an Pio VII.a aita santuak izendapen hori berretsi zuen. 1816ko urriaren 6an apezpiku-ordenazioa jaso zuen José Caetano da Silva Coutinhoren eskutik, Antônio Rodrigues de Aguiarrek lagunduta.

Bere apezpikuutzan, tokiko apaizen hezkuntza hobetzen saiatu zen eta 1819ko abenduaren 16an gutun pastoral bat argitaratu zuen, Angola eta Kongoko elizbarrutiak Rio de Janeiroko San Sebastian elizbarrutiaren egutegia jarraitu behar zuela zehazten zuena. 1822ko istiluen ondorioz, Angolako gobernu-batzordeko presidente izendatu zuten otsailaren 6an. Bere karguak Brasilekin lotura estua zuenez (garai hartan Angola eta Kongoko elizbarrutia São Salvador da Bahiako artxidiozesiaren sufraganeoa zen), kargu horretatik kendu zuten 1823ko urriaren 2an, Cristóvão Avelino Diasek zuzendutako matxinada baten ondoren. Luandan hil zen 1826ko otsailaren 21ean, 45 urte zituela.

 Ondorengotza apostolikoa 

 José da Costa e Torres apezpikua
 José Maria de Melo apezpikua (1787)
 José Caetano da Silva Coutinho apezpikua (1807)
 João Damasceno da Silva Póvoas apezpikua

 Erreferentziak 

 Kanpo estekak 

Kategoria:Portoarrak
Kategoria:Portugalgo apaiz katolikoak
Kategoria:Pio VII.ak izendatutako apezpikuak
Kategoria:Apezpiku frantziskotarrak
Kategoria:Luandan hildakoak